Spreuke 31 - Heilige Bybel [Afrikaanse Bybel 1933/1953]
Die woorde van L,muël, die koning van Massa, waarmee sy moeder hom vermaan het:
Wat, my seun, ja wat, seun van my skoot, ja wat, seun van my geloftes, sal ek sê?
Gee jou krag nie aan vroue of jou omgang aan die wat konings uitroei nie.
Die konings, o L,muël, die konings moet nie wyn drink nie, en die vorste moet nie sterk drank begeer nie;
anders drink hy en vergeet die insettinge en verdraai die reg van al die ellendiges.
Gee sterk drank aan hom wat wil ondergaan, en wyn aan die wat bitter bedroef is.
Laat hy drink en sy armoede vergeet en aan sy moeite nie meer dink nie.
Alef. Wie sal 'n deugsame vrou vind? want haar waarde is ver bo korale.
He. Sy is soos die skepe van 'n handelaar -- van ver af bring sy haar brood in.
Sajin. Sy dink na oor 'n stuk grond en koop dit, van die vrug van haar hande plant sy 'n wingerd.
Tau. Gee haar van die vrug van haar hande, en laat haar werke haar prys in die poorte.